《春暮入芜城过真州感赋呈蒋南泠诸公》
明代·陈鹤

两月芜城醉酒尊，逃炎复入海西村。
去年芳草又重绿，旧日故交无半存。
风景只添江郭柳，月华还认旅人门。
逢君且诵别来句，时事到今难尽论。

作者简介：（?—1560）明浙江山阴人，家居南京，字鸣轩，一字九皋，号海樵，一作海鹤，又作水樵生。嘉靖四年举人，袭其祖军功，官绍兴卫百户，非素志，因弃官称山人。自少时即博览奇帙名帖。曾得奇病，乃自学为医，七年而愈。工诗善画，水墨花草最为超绝。有《海樵先生集》、《越海亭诗集》。